Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 3 1998. évi L. törvény az Egyesült Nemzetek Szervezete keretében a kábítószerek és pszichotróp anyagok tiltott forgalmazása elleni, 1988. december
Paragraph Index: 1019

3 1998. évi L. törvény az Egyesült Nemzetek Szervezete keretében a kábítószerek és pszichotróp anyagok tiltott forgalmazása elleni, 1988. december 20-án, Bécsben kelt Egyezmény kihirdetésérõl. A Nemzeti Drogstratégiát az emberi méltóság, az egyéni és közösségi jogok tiszteletben tartása és védelme, az egészséghez és az egészséget támogató környezethez való jog biztosítása, az egyenlõség, a szabadság és a szolidaritás eszményeinek elismerése vezérli. I. A Nemzeti Drogstratégia funkciója A Nemzeti Drogstratégia fõ funkciója az, hogy: – az alapértékek, célok, fejlesztési irányok megfogalmazásával egységes, egyetértésen alapuló és reális szemléleti keretet alakítson ki a kábítószer-probléma csökkentésére; – határozza meg a probléma kezelésének intézményi és szabályozási kereteit; – hangolja össze a végrehajtásban szerepet játszó intézmények, hatóságok, szervezetek tevékenységét, valamint keresse és ajánlja fel az együttmûködés lehetséges formáit a civil szervezetekkel és a helyi közösségekkel; – biztosítsa az állam és polgárainak biztonságát a tényeken alapuló leghatékonyabb beavatkozási politikák iránt való elkötelezõdéssel, és azok következetes megvalósításával; valamint – teremtse meg a közös megközelítésekbõl fakadó beavatkozások legnagyobb hatékonyságát a két- és többoldalú nemzetközi együttmûködések keretében. II. A Nemzeti Drogstratégia célja A Nemzeti Drogstratégia fõ célja egy olyan magabiztos, szolidáris és produktív társadalom megvalósítása, ahol lehetõség nyílik kiegyensúlyozott megközelítésben kezelni a kábítószer-probléma hatásait, a lehetõ legtöbb egészségnyereséget elérve ezzel az egyének és a társadalom számára. Célja a társadalom egészségi állapotának javítása, a szociális és társadalmi biztonság növelése, a drogfogyasztás mértékének, illetve a legális és illegális droghasználat ártalmainak, valamint kockázatainak és kárainak csökkentése célzott, rendszerszerû, tényeken alapuló és közösségi alapú beavatkozások, valamint nemzetközi együttmûködések segítségével. Az alábbi részcélok megvalósítása járulhat hozzá a drogok használatának és kínálatának csökkentéséhez, az illegális szerek okozta károk és kockázatok minimalizálásához: A kockázatok csökkentése: – A kábítószerek visszaélésszerû használatának megelõzése, illetve csökkentése; – A droghasználattal kapcsolatostársadalmi kockázatok csökkentése, a produktivitás csökkenésének,valamint más gazdasági következmények megelõzése vagy mérséklése; – A droghasználattal kapcsolatos egyéni és társadalmi kockázatok csökkentése, közöttük az élet elvesztésének megakadályozása, illetve az egészség károsodásának, az életminõség romlásának megelõzése, különösen egyes, azegyénreésaközösségrekiemeltenmagaskockázattaljáró,súlyosártalmakatokozófogyasztásimódokesetén; – A kábítószerek illegális kereskedelmének visszaszorítása, az illegális szerekhez való hozzáférés megelõzése vagy csökkentése; – Az illegális kábítószer-elõállítás és -termesztés visszaszorítása és a terjesztõi körök hatékonyabb felderítése; – A kábítószerrel kapcsolatos bûncselekmények és az ezzel összefüggõ más, erõszakos elkövetések és a közösségi együttélési normákat sértõ viselkedések által a közösségek számára okozott károk, kockázatok csökkentése. A lehetõségek fejlesztése: – Magas szintû és célcsoport-orientált egészségfejlesztési-drogmegelõzési programok fejlesztése és biztosítása; – Megfelelõ (adekvát), elérhetõ és igénybe vehetõ, kliens-orientált kezelési ellátásokhoz való hozzáférés növelése; – A kínálatcsökkentõ intézkedések hatékonyságának növelése; – A közösségi szintû együttmûködések fejlesztése, a közösség érzékenyítése és bevonása a drogprobléma kezelésébe; – A tényalapú gyakorlat fejlesztése a kutatások, a monitorozás és értékelés, valamint a szervezetfejlesztési és költséghatékonysági szempontok figyelembevételével; – Más társadalmi stratégiák kapcsolódásának és szinergiájának elõsegítése, fejlesztése; – Koordinációs struktúrák hatékonyságának növelése. III. A Nemzeti Drogstratégia tartalmi kiterjedése Bármely pszichoaktív szer használata komplex és több okra visszavezethetõ jelenség, mely számos, egymást is erõsíteni képes kockázattal járhat mind az egyén, mind a társadalom számára. Beavatkozásunk csak akkor lehet hatékony,haaszerhasználatot(legálisésillegális),valamintaviselkedésifüggõségekkockázataitegyüttesen kezeljük. A Nemzeti Drogstratégia felhatalmazása révén csak az ellenõrzés alatt álló és visszaélésre alkalmas pszichoaktív szerek (kábítószerek és pszichotróp anyagok), valamint ezek elõállításához használt egyes – ugyancsak nemzetközi ellenõrzés alá vont – anyagok kontrolljával, a legális útról való eltérítésük ellenõrzésével és megakadályozásával, jogszabálybaütközõ fogyasztásuk, elõállításukés forgalmazásukvisszaszorításánakkérdéseivelfoglalkozik.A Nemzeti Drogstratégiában a drog és a kábítószer szavakat azonos értelemben használjuk, összhangban az ENSZ kábítószer-egyezmények mellékletében felsorolt és a Büntetõ Törvénykönyv4 vonatkozó rendelkezéseiben definiált kábítószerekkel. Emellett egyre nagyobb az indokoltsága annak, hogy az ellenõrzés alatt nem álló, nagy népegészségügyi ártalmakat okozó szerek (alkohol, nikotin, bizonyos hallucinogének, inhalánsok stb.), az engedélyezett, de nem rendeltetésszerûen használt anyagokkal való visszaélések, valamint a szerhasználathoz nem kapcsolódó viselkedési függõségek kezelésére is kiterjedjenek átfogó közpolitikák. Ezek, az egyes területeken megvalósuló közpolitikák keressék az együttmûködés lehetõségeit, az egymással való érintkezési pontokat és az együttes cselekvés nyújtotta hatékonyságnövekedést. A dokumentum úgy foglalkozik egy szûkebb halmaz, az illegálisnak nevezett kábítószerek kérdésével, hogy megközelítési szemléletében kiterjesztõ módon jár el, a társproblémák kezelésében fennálló szinergiák kihasználását lehetõvé téve, figyelembe véve a problémák kölcsönhatásait, multikauzalitását. IV. A Nemzeti Drogstratégia alapelvei Az alapelvek a kábítószer-problémakezelésében közremûködõ valamennyi szereplõ által elfogadott értékek, amelyek konszenzust teremtve vezérmotívumai a tervezésnek és a végrehajtásnak. Emberi jogok, emberi méltóság, egyenlõ ellátás elve A kábítószer-probléma kezelése terén kiemelkedõ jelentõségû az Emberi Jogok Egyetemes Nyilatkozata és további ENSZ-egyezmények által részletezett emberi jogok érvényesítése, különös tekintettel az élethez, a szabadsághoz és a biztonsághoz való jogra, az egészséghez fûzõdõ jogra, a kínzástól, a kegyetlen, embertelen bánásmódtól és büntetéstõl való védelem jogára, illetve a törvény diszkriminációtól mentes védelmének jogára. Biztosítani kell a lehetõlegmagasabbszintû, egyenlõegészségügyiésszociálisellátáshozvalóhozzáféréstmindenrászorulószámára, különös tekintettel a hátrányos helyzetû, marginalizálódott csoportokra (pl. hajléktalanok, a büntetés-végrehajtási intézetben fogvatartottak). Kábítószer-ellenõrzési célok nevében nem alkalmazhatóak olyan eszközök, amelyek szükségtelen és aránytalan kárt okoznak, sértve ezzel az Alkotmány által garantált szabadságjogokat. Az egészséghez, az egészséget támogató környezethez való jog elve Az egészséghez fûzõdõ jog elve magában foglalja a betegek vagy fokozott kockázatnak kitett emberek egészségi állapotuknak megfelelõ ellátásához való jogát, valamint az ellátás során az azonos szükségletûek egyenlõ ellátáshoz való jogát. Ugyanígy minden embernek joga van az egészséget támogató fizikai és társadalmi környezethez, különösen e tekintetben a felnövekvõgenerációktagjainak.A Nemzeti Drogstratégia végrehajtásasoránkiemelkedõjelentõségû a felnõtt társadalom gyermekek iránt érzett felelõsségének érvényesítése. Az egészséget támogató környezet megteremtése sok szempontból messze túlmutat a Nemzeti Drogstratégia keretein, ezért az egyes szakpolitikák tervezése és megvalósítása során folyamatosan értékelni szükséges azok egészségre, különösen az illegális szerfogyasztással kapcsolatos tényezõkre gyakorolt hatását és szükség esetén módosítani az adott politikákat. A tények elsõbbsége A tudományosan megalapozott érvek, bizonyítékok és adatok mindenkor elsõbbséget élveznek a vélekedésekkel szemben. A Nemzeti Drogstratégia által kijelölt feladatok meghatározása helyzetértékelésre, adatokkal alátámasztott, azonosított problémák megoldására épül. Céljait úgy kell kialakítani, hogy azok reálisak, megvalósíthatóak és mérhetõek legyenek.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes